(1)(2)(3)(4)(5)(6)(7)(8)(9)(10)(11)

Direktiivin 92/43/ETY 1 artiklan c kohdan iii alakohdassa tarkoitettuun Atlantin luonnonmaantieteelliseen vyöhykkeeseen kuuluvat Irlannin, Alankomaiden ja Yhdistyneen kuningaskunnan alueet kokonaisuudessaan sekä osa Belgian, Tanskan, Ranskan, Saksan, Portugalin ja Espanjan aluetta, kuten on määritelty direktiivin 20 artiklan nojalla perustetun luontotyyppikomitean 23 päivänä lokakuuta 2000 pitämässä kokouksessa hyväksytyssä luonnonmaantieteellisessä kartassa.Kyseessä olevat jäsenvaltiot ovat toimittaneet komissiolle kyseisen alueen osalta direktiivin 92/43/ETY 1 artiklassa tarkoitetut ehdotukset yhteisön tärkeinä pitämiksi alueiksi direktiivin 4 artiklan 1 kohdan mukaisesti maaliskuun 2002 ja heinäkuun 2004 välisenä aikana.Ehdotettujen alueiden luettelojen mukana on toimitettu kutakin aluetta koskevat tiedot ehdotettujen Natura 2000 -alueiden ilmoituslomakkeesta 18 päivänä joulukuuta 1996 tehdyn komission päätöksen 97/266/EY mukaisessa muodossa (2).Näihin tietoihin kuuluvat kyseisen jäsenvaltion toimittama viimeisin ja paikkansapitävin versio alueen kartasta, alueen nimi, sijainti ja laajuus sekä direktiivin 92/43/ETY liitteessä III eriteltyjen perusteiden soveltamisesta saadut tiedot.Komissio on lisäksi laatinut yhteisymmärryksessä kunkin asianomaisen jäsenvaltion kanssa luonnoksen luetteloksi alueista, joilla on ensisijaisesti suojeltavia luontotyyppejä tai ensisijaisesti suojeltavia lajeja; tämän luonnoksen perusteella olisi laadittava luettelo yhteisön tärkeinä pitämistä alueista.Tietämys luontotyyppien ja lajien esiintymisestä ja levinneisyydestä lisääntyy jatkuvasti direktiivin 92/43/ETY 11 artiklan mukaisen seurannan tuloksena. Alueiden arviointi yhteisön tasolla tehtiin tällä hetkellä parhaan saatavissa olevan tiedon mukaan.Euroopan yhteisöjen tuomioistuimen vakiintuneen oikeuskäytännön mukaisesti ”komissiolla tulee olla käytettävissään tyhjentävä luettelo alueista, jotka kansalliselta kannalta ovat ekologisesti merkityksellisiä pyrittäessä tässä direktiivissä tarkoitettuun luontotyyppien sekä luonnonvaraisen eläimistön ja kasviston suojelua koskevaan tavoitteeseen, jotta komissio voisi laatia sellaisen luonnoksen yhteisön tärkeinä pitämien alueiden luetteloksi, jonka perusteella muodostetaan erityisten suojelutoimien alueiden yhtenäinen eurooppalainen ekologinen verkosto. Vain tällä tavalla on lopultakin mahdollista päästä direktiivin 3 artiklan 1 kohdan ensimmäisessä alakohdassa tarkoitettuun tavoitteeseen, jonka mukaan on varmistettava kyseisten luontotyyppien ja lajien elinympäristöjen suotuisan suojelun tason säilyminen ja ennalleen saattaminen niiden luontaisella levinneisyysalueella, joka voi sijaita yhteisön yhden tai useamman sisäisen rajan eri puolilla.” (3)Saatavissa olevan tiedon ja Euroopan ympäristönsuojelua ja biologista monimuotoisuutta käsittelevän keskuksen järjestämissä luonnonmaantiedettä käsitelleissä seminaareissa tehtyjen yleisten arviointien sekä jäsenvaltioiden välisten kahdenvälisten kokousten perusteella voidaan todeta, että jotkin jäsenvaltiot eivät ole ehdottaneet riittävästi alueita täyttääkseen direktiivin 92/43/ETY tiettyjä luontotyyppejä ja lajeja koskevat vaatimukset. Näin ollen ei voida tehdä sitä johtopäätöstä, että kyseinen verkosto olisi valmis tämän päätöksen liitteessä 2 lueteltujen lajien ja luontotyyppien osalta. Koska tietojen saanti ja sopimukseen pääsy jäsenvaltioiden kanssa on viivästynyt, komissio katsoo, että sen olisi hyväksyttävä alustava alueiden luettelo, jota on täydennettävä direktiivin 92/43/ETY 4 artiklassa tarkoitettujen, tämän päätöksen liitteessä lueteltujen luontotyyppien ja lajien osalta, joille aiemmin mainitut jäsenvaltiot eivät ole ehdottaneet riittäviä direktiivin 92/43/ETY vaatimusten mukaisia alueita.Kun otetaan huomioon, että tietämys direktiivin liitteessä I lueteltujen luontotyyppien ja liitteessä II lueteltujen lajien esiintymisestä ja levinneisyydestä sekä aluevesiin kuuluvilla merialueilla sekä kansalliseen lainkäyttöalueeseen kuuluvilla alueilla aluevesien ulkopuolella on vaillinainen, ei voida todeta, että verkosto olisi näiltä osin täydellinen tai epätäydellinen. Asiaankuuluvat lajit ja luontotyypit on lueteltu tämän päätöksen liitteessä 3. Näin ollen komissio katsoo, että alustavaa luetteloa täydennetään tarvittaessa tämän päätöksen liitteessä 3 lueteltujen luontotyyppien ja lajien osalta direktiivin 92/43/ETY 4 artiklan säännösten mukaisesti.Tämän päätöksen liitteessä 3 luetellaan myös direktiivin liitteessä I luetellut luontotyypit ja liitteessä II luetellut lajit, joita tutkitaan tieteellisesti.Tässä päätöksessä säädetyt toimenpiteet ovat luontotyyppikomitean lausunnon mukaiset,